ગુડગાંવ: રાષ્ટ્રીય જનતા દળના (રાજદ) પ્રમુખ લાલુ યાદવના જમાઇ વિનીત યાદવની ફોર્ચ્યુનર કારને ગુડગાંવના સિકંદરપુર મેટ્રો સ્ટેશન નજીક અજાણ્યા લોકોએ ધોળા દિવસે બંદૂક બતાવીને લૂંટી લીધી હતી. આ ઘટના ઘટી ત્યારે વિનીત યાદવનો ડ્રાઇવર તેના કોઇ સંબંધીને ફોર્ચ્યુનર કાર લઇને સિકંદરપુર મેટ્રો સ્ટેશન પર મૂકવા ગયો હતો. વિનીત યાદવનો ડ્રાઇવર જ્યારે સિકંદરપુર મેટ્રો સ્ટેશન પર ગયો ત્યારે તેણે સર્વિસ રોડ પર કાર ઊભી રાખી હતી. આ દરમિયાન બે યુવાન આવ્યા હતા અને ડ્રાઇવરને કાચ ખોલવા કહ્યું હતું અને ત્યાર બાદ રિવોલ્વરની અણીએ વૈભવી કાર લૂંટીને ચાલ્યા ગયા હતા.